stanford-oval/wikipedia huggingface dataset:
คดีเพชรซาอุ

| --- | --- |
ชื่อภาษาอังกฤษ: Blue Diamond Affair
วันที่: 2532
ประเภท: โจรกรรม
ผู้เข้าร่วม:  เกรียงไกร เตชะโม่ง  ชลอ เกิดเทศ 
ผล:  นักธุรกิจและทูตชาวซาอุดีอาระเบียที่เข้าประเทศมาเพื่อสืบสวนหายสาบสูญและเสียชีวิต  การดำเนินคดีต่อชุดสอบสวนของชลอ  ความสัมพันธ์ระหว่างไทย–ซาอุดีอาระเบียลดลง  เพชรสีน้ำเงินยังหายสาบสูญ และคดีฆ่านักการทูตซาอุดีอาระเบียยังไม่คลี่คลาย 
เสียชีวิต: 7
| ลำดับเหตุการณ์ |
| --- | --- |
2532: โจรกรรมเครื่องเพชรจากซาอุดีอาระเบีย
2533:  ตั้งชลอเป็นหัวหน้าชุดสืบสวน  เกรียงไกรถูกจำคุก  ทางการซาอุฯ แจ้งว่าเพชรหาย  นักการทูตและนักธุรกิจซาอุฯ ถูกลอบฆ่า 
2537:  ชุดตำรวจของชลอลักพาตัว-ฆ่าภรรยาและลูกของสันติ (คดีอุ้มฆ่า 2 แม่-ลูกศรีธนะขัณฑ์) รถเบนซ์ 230 อี สีขาว  
2552:  ศาลอุทธรณ์ประหารชีวิตชลอ 
2562:  ศาลอาญายกฟ้องตำรวจผู้ต้องหาในคดีอุ้มฆ่านักธุรกิจซาอุฯ 
คดีขโมยเครื่องเพชรราชวงศ์ซะอูดแห่งซาอุดีอาระเบีย หรือ คดีเพชรซาอุ เป็นคดีการขโมยเครื่องเพชรของราชวงศ์ซาอุดีอาระเบีย โดยลูกจ้างชาวไทยในปี 2532 ซึ่งทำให้ความสัมพันธ์ระหว่างซาอุดีอาระเบียและไทยลดลงเป็นเวลามากกว่า 30 ปี
ตำรวจสามารถจับกุมผู้กระทำผิดได้อย่างรวดเร็ว แต่ทางการซาอุดีอาระเบียแจ้งว่าเพชรสีน้ำเงินและเครื่องเพชรส่วนใหญ่หายไป ทางการซาอุดีอาระเบียส่งข้าราชการเข้ามาสืบสวนเอง แต่ถูกลักพาตัวไม่ก็ลอบฆ่า เรื่องที่อยู่ของเพชรปัจจุบันและผู้ก่อเหตุฆ่านักการทูตชาวซาอุดีอาระเบียยังเป็นปริศนา ชุดสืบสวนของพลตำรวจโท ชลอ เกิดเทศ ถูกพิพากษาลงโทษในหลายคดี เช่น อุ้มฆ่าภรรยาและลูกของพ่อค้าเพชร และยักยอกของกลาง
สาเหตุ

คดีดังกล่าวมีจุดเริ่มต้นจากการที่นายเกรียงไกร เตชะโม่ง ซึ่งเป็นแรงงานชาวไทยที่ได้เดินทางไปทำงานยังประเทศซาอุดีอาระเบีย และถูกจัดให้เข้าไปทำงานเป็นพนักงานทำความสะอาดภายในพระราชวังของกษัตริย์ซาอุดีอาระเบีย เขาเริ่มการโจรกรรมในวันที่ 6 สิงหาคม พ.ศ. 2532 เมื่อนายเกรียงไกรเมื่อเข้าไปทำงานในพระราชวังจึงได้เห็นช่องทางในการขโมยเครื่องเพชรดังกล่าว เพราะเครื่องเพชรเหล่านั้นมีจำนวนมากและถูกวางไว้อย่างไม่เป็นที่เป็นทาง แม้แต่ตู้นิรภัยก็ยังถูกเปิดทิ้งเอาไว้
นายเกรียงไกรอาศัยช่วงเวลาที่เจ้าชายฟัยศ็อล บิน ฟะฮัด บิน อับดุล อะซีซ (Prince Faisal Bin Fahud Bin Abdul Aziz) แปรพระราชฐานไปพักผ่อนในแถบทะเลเมดิเตอร์เรเนียน ในเดือนธันวาคม 2532 ทำการขโมยเครื่องเพชร 91 กิโลกรัม (200 ปอนด์) ซึ่งรวมไปถึงเพชรน้ำเงินกับอัญมณีอื่น ๆ รวม 50 กะรัต โดยแอบนำถุงกระสอบขนาดใหญ่เข้าไปในพระราชวัง ซ่อนตัวอยู่ภายในพระราชวังจนถึงเวลากลางคืน แล้วจึงทำการขโมยเครื่องเพชรใส่ถุงกระสอบแล้วโยนถุงกระสอบลงมาออกนอกกำแพงพระราชวัง เมื่อได้เครื่องเพชรมาแล้ว นายเกรียงไกรใช้วิธีส่งเครื่องเพชรกลับมายังประเทศไทยล่วงหน้า ด้วยบริการขนส่งพัสดุทางอากาศ โดยปะปนกับเสื้อผ้าและเครื่องใช้ส่วนตัว ซึ่งด่านศุลกากรของทั้งสองประเทศไม่สามารถตรวจพบ เมื่อทำการโจรกรรมเรียบร้อยแล้ว เกรียงไกรได้เดินทางกลับประเทศไทยทันที ก่อนที่เจ้าชายฟัยศ็อลจะเสด็จกลับมายังพระราชวัง ทั้งที่เหลือเวลาทำงานตามสัญญาอีก 2 เดือน
โดยเครื่องเพชรดังกล่าวถูกนำมายังจังหวัดลำปาง เนื่องจากเครื่องเพชรเหล่านั้นแยกยาก เขาจึงขายมันเป็นชิ้นเล็กชิ้นน้อย โดยเครื่องเพชรส่วนใหญ่ถูกขายให้กับช่างทำเพชรพลอยชาวกรุงเทพ สันติ ศรีธนะขัณฑ์ หลังจากนั้นไม่นานรัฐบาลซาอุดีอาระเบีย ประสานมายังรัฐบาลไทย ขอให้ติดตามเครื่องเพชรประจำราชวงศ์ส่งคืน
สาเหตุ > การจับกุมผู้ต้องหา

อธิบดีกรมตำรวจ พลตำรวจเอกประทิน สันติประภพ มอบหมายให้ผู้รับผิดชอบพื้นที่ในเขตภาคเหนือ พล.ต.ท.ชลอ เกิดเทศ ออกติดตามเครื่องเพชรคืนให้แก่รัฐบาลซาอุดีอาระเบีย หลังจากนั้นเมื่อนายเกรียงไกร ถูกชุดสืบสวนของ พล.ต.ท.ชลอ จับกุมและนำตัวมาสอบสวนจนยอมรับสารภาพ และให้การถึงบุคคลที่รับซื้อเครื่องเพชรไป เนื่องจากเกรงว่าจะถูกจับส่งไปดำเนินคดีที่ซาอุฯ ซึ่งมีโทษเพียงสถานเดียว คือ "แขวนคอ" ทำให้ศาลพิพากษาตัดสินจำคุกนายเกรียงไกร เตชะโม่งในข้อหาลักทรัพย์ 7 ปี จำเลยรับสารภาพลดโทษเหลือ 3 ปี 6 เดือน
ทางการไทยส่งตัวแทนไปคืนเครื่องเพชร แต่ทางการซาอุดีอาระเบียพบว่าเพชรสีน้ำเงินหายไป และเครื่องเพชรประมาณครึ่งหนึ่งเป็นของปลอม นอกจากนี้ มีข่าวลือในสื่อไทยว่าภาพถ่ายในงานเลี้ยงการกุศลพบว่าภรรยาของข้าราชการหลายคนสวมสร้อยคอเพชรที่คล้ายกับเครื่องเพชรที่ถูกโจรกรรมจากซาอุดีอาระเบีย ทำให้ซาอุดีอาระเบียสงสัยว่าตำรวจไทยยักยอกเครื่องเพชรเอาไว้เอง
สาเหตุ > การตามหาเครื่องเพชรของจริง และคดีฆ่าชาวซาอุ

การย้อนรอยตามหาเพชรฯ โดยคณะทำงานของ พล.ต.ท.ชลอ เริ่มต้นที่กลุ่มญาติของ พล.ต.อ.แสวง ธีระสวัสดิ์ อ.ตร. แต่ภายหลังเมื่อมีการตรวจสอบไม่พบว่ามีมูลความจริง นอกจากนี้ นักการเมือง ตลอดจนคุณหญิง คุณนาย และ "คนมีสี" หลายคนก็ถูกกล่าวหาว่ามีการจัด "ปาร์ตี้เพชรซาอุฯ" ในสโมสรแห่งหนึ่ง ระหว่างนั้น นายโมฮัมหมัด ซาอิค โคจา อุปทูตซาอุดีอาระเบียประจำประเทศไทย ได้ว่าจ้าง "ชุดสืบสวนพิเศษ" เพื่อแกะรอยอย่างลับ ๆ ตามหาเครื่องเพชรราชวงศ์แห่งซาอุดีอาระเบีย
"ซาอุดีอาระเบียไม่เคยได้รับความกระจ่างในเรื่องการเสียชีวิตของนักการทูตเราสี่คนที่ถูกฆ่าในกรุงเทพมหานคร ไม่ต้องพูดถึงการได้เห็นความยุติธรรม"
ข้าราชการชาวซาอุดีอาระเบีย
Mohammad al-Ruwaili นักธุรกิจชาวซาอุดีอาระเบียที่ใกล้ชิดกับราชวงศ์ซะอูด เดินทางมายังกรุงเทพมหานครเพื่อสืบสวนด้วยตนเอง เขาหายสาบสูญไปในวันที่ 12 กุมภาพันธ์ 2533 และสันนิษฐานว่าถูกฆ่า ก่อนเขาหายตัวไป นักการทูตชาวซาอุดีอาระเบียถูกฆ่าในย่านสีลม เขตบางรัก ในวันที่ 1 กุมภาพันธ์ 2533 มีนักการทูตชาวซาอุดีอาระเบียเสียชีวิตเพิ่มอีก 3 คนในย่านยานนาวา ซึ่งคดีเหล่านี้ยังไม่ได้ข้อยุติมาจนปัจจุบัน ถึงแม้ไม่มีความเชื่อมโยงว่ารัฐบาลไทยเกี่ยวข้องกับการโจรกรรมเครื่องเพชร แต่ทางการซาอุดีอาระเบียเชื่อว่ารัฐบาลไทยดำเนินการไม่เพียงพอในการไขปริศนาเกี่ยวกับการฆ่านักการทูตซาอุดีอาระเบีย
มีสมมุติฐานหลายประการเกี่ยวกับเหตุการณ์ฆ่าดังกล่าว โมฮัมเหม็ด ซาอิด โคจา (Mohammed Said Khoja) นักการทูตชาวซาอุดีอาระเบีย เชื่อว่ามีนายตำรวจ 18 นายเกี่ยวข้องกับการหายไปของเพชร และเชื่อว่าตำรวจเป็นผู้ลงมือฆ่านักการทูตชาวซาอุดีอาระเบียสามคน ด้านบันทึกการทูตในปี 2553 จากสถานเอกอัครราชทูตสหรัฐประจำประเทศไทยที่เผยแพร่โดยวิกิลีกส์ระบุว่า การฆ่าดังกล่าว "แทบแน่นอน" ว่าเป็นส่วนหนึ่งของการบาดหมางระหว่างซาอุดีอาระเบียกับกลุ่มติดอาวุธเลบานอนฮิซบุลลอฮ์
บทสัมภาษณ์ในเวลาต่อมา เกรียงไกรไม่สามารถระบุได้ว่าเพชรสีน้ำเงินขณะนี้อยู่ที่ใด และว่า "ถ้าเรื่องไม่เกี่ยวข้องกับผู้มีอำนาจในประเทศไทย เรื่องก็จะไม่ใหญ่ขนาดนี้" ในปี 2563 ไพศาล พืชมงคล อดีตกรรมการผู้ช่วยรัฐมนตรี โพสต์เฟซบุ๊กว่า "สร้อยพระศอของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงเป็นไพลินสีน้ำเงินไม่ใช่เพชรสีน้ำเงินเครื่องเพชรราชวงศ์ซาอุ" ทั้งนี้ สร้อยพระศอไพลินสีน้ำเงิน (Blue Sapphire) องค์นี้ประดับโดยเพชรไพลินสีน้ำเงินเม็ด ขนาด 109.57 กะรัต จี้ไพลินสีน้ำเงินองค์นี้เป็นฝีมือการออกแบบและประดิษฐ์จากบริษัท อัญมณี Van Cleef & Arpels จากประเทศฝรั่งเศส เมื่อประมาณปี พ.ศ. 2506 แต่เหตุการณ์โจรกรรมเครื่องเพชรราชวงศ์ซาอุดีอาระเบียนั้นเกิดขึ้นในปี พ.ศ. 2532
คดีความของชุดสืบสวน

พลตำรวจโท ชลอ เกิดเทศ กลับมาทำคดีนี้อีกครั้งหนึ่ง โดยใช้ได้ทุกวิถีทางในการนำเพชรที่เหลือกลับคืนมาให้ได้ จากคำให้การของนายเกรียงไกร ที่บอกว่า ได้โจรกรรมเครื่องเพชรของเจ้าชายไฟซาล แล้วนำเข้ามาขายในประเทศไทย โดยขายให้สันติ ศรีธนะขัณฑ์ เสี่ยเจ้าของร้านเพชร แต่เขายืนยันว่าคืนให้หมดแล้ว ในปี 2537 ชุดปฏิบัติงานของตำรวจลักพาตัวภรรยาและลูกของสันติเพื่อบีบให้เขาคืนเพชรให้ จนสุดท้ายฆ่าปิดปากทั้งสองโดยจัดฉากให้ดูเหมือนอุบัติเหตุจราจร
ต่อมา ทีมสอบสวนชุดใหม่กลับสืบพบว่าเป็นการอุ้มฆ่า จึงได้ทำการจับกุมตัว พล.ต.ท.ชลอ และลูกน้องทั้ง 9 คน มาดำเนินการทางกฎหมาย พล.ต.ท. ชลอถูกตัดสินว่ามีความผิดฐานออกคำสั่งฆ่าสองแม่ลูกในปี พ.ศ. 2538 และในที่สุดศาลอุทธรณ์ก็ได้พิพากษาให้ประหารชีวิต พล.ต.ท.ชลอ และศาลฎีกาก็ได้มีคำพิพากษาเมื่อวันที่ 16 ตุลาคม พ.ศ. 2552 ยืนตามศาลอุทธรณ์ให้ประหารชีวิต ต่อมาเขาได้รับการลดโทษเหลือจำคุก 50 ปีในวโรกาสเฉลิมพระชนมพรรษา 84 พรรษาของพระบาทสมเด็จพระปรมินทรมหาภูมิพลอดุลยเดช ตำรวจอีกหกนายถูกพิพากษาว่ามีความผิดด้วย และได้รับพระราชทานอภัยโทษในปี 2558 ตำรวจนายหนึ่งในชุดทำงานยังถูกพิพากษาลงโทษฐานยักยอกเงินของกลางในปี 2557
ในวันที่ 22 มีนาคม 2562 ศาลฎีกาพิพากษาปล่อยตัวนายตำรวจห้านายในคดีลักพาตัวและฆ่านักธุรกิจชาวซาอุดีอาระเบีย Mohammad al-Ruwaili
ความสัมพันธ์ระหว่างประเทศ

ซาอุดีอาระเบียยกเลิกการตรวจลงตราทำงานให้กับคนไทย และประกาศเตือนคนในประเทศไม่ให้เดินทางมายังกรุงเทพมหานคร ทำให้จำนวนคนงานไทยในซาอุดีอาระเบียลดลงจาก 150,000 คน ในปี พ.ศ. 2532 เหลือเพียง 10,000 คน ในปี พ.ศ. 2549
ความสัมพันธ์ดังกล่าวค่อยกลับมาเป็นปกติในปี 2565 ซึ่งมีการเยือนระดับผู้นำรัฐบาลครั้งแรกในรอบ 30 ปีหลังการลดความสัมพันธ์ ศราวุฒิ อารีย์ ผู้อำนวยการศูนย์มุสลิมศึกษา จุฬาลงกรณ์มหาวิทยาลัย ให้ความเห็นว่า ทางการซาอุดีอาระเบียไม่ได้ติดใจเรื่องไม่ได้เครื่องเพชรสีน้ำเงินคืน มากเท่ากับการอุ้มฆ่าเชื้อพระวงศ์ในประเทศไทย และการพยายามฟื้นฟูความสัมพันธ์ในปี 2565 มาจากวิสัยทัศน์ของซาอุดีอาระเบียเองที่ต้องการสานสัมพันธ์กับทุกประเทศ
เชิงอรรถ

↑  นักการทูตชาวซาอุดีอาระเบีย 5 คนและภรรยาและลูกของสันติ ศรีธนะขัณฑ์
อ่านเพิ่ม

"Thai Blue Diamond Affair: Kingdom demands justice" (Archive) Arab News. 4 July 2014.
Ramsey, Adam, Assassinations, Curses, and Stolen Jewels: The 'Blue Diamond Affair' Is Still Darkening Saudi-Thai Relations. Vice News, 2015-10-02.
Saksornchai, Jintamas (22 March 2019). "TOP COURT CLEARS COPS OF MURDER IN SAUDI 'BLUE DIAMOND' CASE". Khaosod English. สืบค้นเมื่อ 4 June 2020.
"Acquittal of five policeman in 1990 Saudi murder case upheld". The Nation. 22 March 2019. สืบค้นเมื่อ 4 June 2020.
แหล่งข้อมูลอื่น

Timeline of the Blue Diamond Affair
Saudi Envoy Helps Expose a Thai Crime Group: The Police New York Times
Warrant issued over Saudi murder
The missing pillar in Thai-Gulf ties
WikiLeaks cable: The Curse of the Blue Diamond เก็บถาวร 2015-10-27 ที่ เวย์แบ็กแมชชีน
Al-Ruwaili's Fate 'More Important Than Diamonds' เก็บถาวร 2016-04-07 ที่ เวย์แบ็กแมชชีน
Abrupt Judge Change Mars Al-Ruwaili Verdict เก็บถาวร 2016-04-07 ที่ เวย์แบ็กแมชชีน
The Blue Diamond Affair (novel)
"The Curse of the Blue Diamond: Thailand Indicts Five Policemen to Salvage Relationship with Saudi Arabia". Wikileaks. 2010. สืบค้นเมื่อ 10 March 2021.
ขบวนการพลังมหัศจรรย์ โอเรนเจอร์

| ขบวนการพลังมหัศจรรย์ โอเรนเจอร์ |
| --- | --- |
ประเภท: Tokusatsu Superhero fiction Dramedy Science fantasy Action-adventure Comedy thriller
สร้างโดย: Toei
แสดงนำ: Masaru Shishido Kunio Masaoka Masashi Goda Ayumi Asō Tamao Satō Shōji Yamaguchi Hiroshi Miyauchi
บรรยายโดย: Nobuo Tanaka
ดนตรีแก่นเรื่องเปิด: "Olé! Ohranger" by Kentarō Hayami
ดนตรีแก่นเรื่องปิด: "Kinkyuu Hasshin! Ohranger" by Kentarō Hayami   "Nijiiro Crystal Sky" by Kentarō Hayami
ผู้ประพันธ์เพลง: Seiji Yokoyama
ประเทศแหล่งกำเนิด: Japan
ภาษาต้นฉบับ: Japanese
จำนวนตอน: 48
การผลิต
ผู้อำนวยการสร้าง: Jun Kaji Takeyuki Suzuki Shigenori Takadera Kōichi Yada Susumu Yoshikawa
ความยาวตอน: approx. 25 minutes
ออกอากาศ
เครือข่าย: TV Asahi
ออกอากาศ: March 3, 1995 – February 23, 1996
ขบวนการพลังมหัศจรรย์ โอเรนเจอร์ หรือ โชริคิเซ็นไต โอเรนเจอร์ (ญี่ปุ่น: 超力戦隊オーレンジャー; โรมาจิ: Chouriki Sentai Orenja; ทับศัพท์: Chouriki Sentai Ohranger) ในชื่อภาษาญี่ปุ่น เป็นละครโทรทัศน์โทคุซัทสึ จากละครชุดซูเปอร์เซ็นไตซีรีส์ ลำดับที่ 19 ออกอากาศครั้งแรกเมื่อวันที่ 3 มีนาคม พ.ศ. 2538 จนถึงวันที่ 23 กุมภาพันธ์ พ.ศ. 2539 มีจำนวนตอนทั้งหมด 48 ตอน
ภาพรวม

ขบวนการพลังมหัศจรรย์ โอเรนเจอร์ เป็นผลงานที่อยู่ในช่วงครบรอบ 20 ปีของละครโทรทัศน์ชุดซูเปอร์เซ็นไต ซึ่งได้นับโกเรนเจอร์และแจ็คเกอร์ เข้ารวมกันเป็นซูเปอร์เซ็นไตซีรีส์อย่างเป็นทางการ ซึ่งเหตุผลมาจากการประกาศการออกอากาศว่า ครบรอบ 20 ปีของขบวนการสุดยอดศตวรรษ จึงได้เข้ามาในผลงานหลักของซีรีส์และกลายเป็นจุดเปลี่ยนของซ๊รีส์นี้อีกด้วย
ธีมต้นแบบมาจากอารยธรรมโบราณ ส่วนยานรบมาจากสัตว์ นอกจากนี้โอเรนเจอร์ถูกใช้เป็นนักรบที่มีพลังพิเศษหรือพลังมหัศจรรย์ โดยหน้ากากของโอเรนเจอร์ทั้ง 5 (★■▼〓●) มีต้นแบบมาจากเซนเนอร์การ์ดหรือไพ่เอสเปอร์ ซึ่งทาเคชิ ซูซุกิโปรดิวเซอร์ได้กล่าวว่า พวกเขาเป็นตัวแทนของตัวเลข "5, 4, 3, 2, 1" ตามลำดับพลังมหัศจรรย์ไม่ใช่ตามหลักวิทยาศาสตร์
เนื้อเรื่องย่อ

จักรวรรดิจักรกล บารานอยด์ ได้ทำการบุกโจมตีโลก เมื่อ 600 ล้านปีก่อน แต่ ก็ยังมี มนุษย์ที่อาสัยพลังจาก สิ่งมหัศจรรย์จากอรยธรรมโบราณ ต่อสู้และชนะเหล่า บารานอยดืได้ เวลาผ่านไป มายังยุค ปัจจุบัน (ในหนังเป็นปี 1999 แต่ตัวหนังสร้างและฉายปี 1995) บารานยด์บุกมายังโลก โดยตั้งฐานทัพอยู่ที่ดวงจันทร์ เหล่ากองทัพ ทั้งหลายบนโลกจึงจัดตั้งกองกำลังป้องกันโลก ที่มีชื่อว่า United Airforce Overtech Hardware หรือ U.A.O.H.โดยมีพลเอก มิอุระ นัก ฟิสิกส์และโบราณคดี เป็นหัวหน้าหน่วย โดยอาศัยพลัง จากอารยธรรมโบราณ ที่หายสาปสูญไปเมื่อ 600 ล้านปีก่อน มาดัดแปลงเป็น อาวุธและชุด คอมแบทสูท ให้กับนักบินที่ มีฝีมือ เป็น โอเรนเจอร์ต่อสู้กับ บารานอยด์ ที่หมายจะทำลายโลก
ตัวละคร > ขบวนการพลังมหัศจรรย์ โอเรนเจอร์

กลุ่มขบวนการที่ได้รับพลังมาจาก อารยธรรมโบราณระหว่างประเทศโดยใช้เทคโนโลยีที่สูญหายจากชาวเมืองในยุคโบราณ ซึ่งตัวชุดจะมีสีแตกต่างรวมถึงหน้ากาก ด้านชุดยูนิฟอร์มจะเป็นชุดทหารสีน้ำเงิน ส่วนของผู้หญิงจะมีกระโปรงเข้ามา ด้านชุดส่วนอกลายสีแดงเป็นชุดของผู้ชายส่วนลายสีเหลืองเป็นชุดของผู้หญิง ซึ่งสมาชิกส่วนใหญ่มาจาก หน่วยประจำการกองบินพิเศษ U.A.O.H (the United Air force OHranger) เป็นหน่วยงานพิเศษ ที่ก่อตั้งจากการรวบรวมเงินทุนจากทุกประเทศบนโลก นำมาจัดซื้อ และวิจัยยุทโธปกรณ์ต่างๆที่ทันสมัย เพื่อค้นคว้า วิจัย “สมการสุดยอดขุมพลัง” มวลสสารพลังงานที่มอบชีวิตต่างๆให้กับโลก ที่ถูกฝังไว้ใต้ฐานบัญชาการลึกลงไปนับพันเมตร
รายชื่อตอน

| ตอนที่ | ชื่อตอน |  ออกอากาศ |
| --- | --- | --- |

| 1 | "รุกราน!! 1999"   (襲来!! 1999)  |  |
| 2 | "รวมพล!! ขบวนการพลังมหัศจรรย์"   (集結!! 超力戦隊)  |  |
| 3 | "อันตราย ความลับของพลังมหัศจรรย์"   (危機 超力の秘密)  |  |
| 4 | "สุดประหลาด!! คุณพ่อมนุษย์โลหะ"   (怪奇!! 鉄人パパ)  |  |
| 5 | "ความรักอันร้อนแรง!! พี่น้องแห่งเปลวเพลิง"   (激愛!! 炎の兄弟)  |  |
| 6 | "ศัตรูผู้แข็งแกร่ง หุ่นอสูรพลังจิต"   (強敵 頭脳マシン)  |  |
| 7 | "เสร็จสมบูรณ์!! หุ่นยนต์พลังมหัศจรรย์"   (完成!! 超力ロボ)  |  |
| 8 | "ท้าประลอง!! หุ่นยักษ์ผจญศึกใหญ่"   (激突!! 超巨大戦)  |  |
| 9 | "กระทันหัน!! จูริคนทรยศ"   (突然!! 裏切り者)  |  |
| 10 | "มาแล้ว หุ่นอสูรจอมขโมยข้อมูล"   (参上 泥棒だヨン)  |  |
| 11 | "จงมอง ตู้เย็นที่รัก"   (服従 愛の冷蔵庫)  |  |
| 12 | "ระเบิด!! ทารกมหาภัย"   (爆発!! 赤ちゃん)  |  |
| 13 | "ภาพมายาของเทพหมาเจ้าป่า"   (幻想 神様の犬)  |  |
| 14 | "พิน็อคคิโอที่รัก"   (大好きピノキオ)  |  |
| 15 | "เพื่อนเอ๋ย จงพักผ่อนใต้ความรู้สึกนี้เถอะ!!"   (友よ 熱く眠れ!!)  |  |
| 16 | "ไร้เดียงสา!! เด็กน้อยจากอนาคต"   (腕白!! 未来っ子)  |  |
| 17 | "เบรสแปลงร่าง ถูกขโมย"   (強奪 変身ブレス)  |  |
| 18 | "ความรักที่ไม่ธรรมดาของพ่อ"   (父の異常な愛情)  |  |
| 19 | "หุ่นยนต์ใหม่ตะวันสีแดง"   (新ロボ赤い衝撃)  |  |
| 20 | "หมัดเหล็กทะลวงร้อยหมัด!!"   (鉄拳100連発!!)  |  |
| 21 | "เคนดามะผู้เรียกพายุ"   (嵐を呼ぶケン玉)  |  |
| 22 | "คำสั่งลับรวมร่าง!"   (合体(秘)指令!)  |  |
| 23 | "ชุดว่ายน้ำชุดสุดท้าย..."   (最後の水着…)  |  |
| 24 | "ผู้ชายที่นึกถึงหัวเราะ!!"   (笑う懐かし男!!)  |  |
| 25 | "ศึกงานเทศกาลครั้งเดียว"   (お祭り一発勝負)  |  |
| 26 | "นักรบหนุ่มน้อยอายุหกร้อยล้านปี"   (6億歳少年戦士)  |  |
| 27 | "การปรากฏตัวของคิงผู้ห้าวหาญ"   (キング颯爽登場)  |  |
| 28 | "จงดูเถอะป้อมปราการแห่งปาฏิหาริย์"   (見よ奇跡の要塞)  |  |
| 29 | "เต้นรำ! บุกเข้ายึดโรงเรียนกวดวิชา!!"   (踊る! 侵略塾!!)  |  |
| 30 | "โลกครอกฟี้"   (地球がグースカ)  |  |
| 31 | "ไปรษณีย์ไดเอท"   (宅配ダイエット)  |  |
| 32 | "ฝันร้ายโรงเรียนที่น่าสะพรึงกลัว"   (学校の怖い悪夢)  |  |
| 33 | "ห้าหุ่นยักษ์ออกอาละวาด"   (5大ロボ大暴れ)  |  |
| 34 | "การท้ารบครั้งสุดท้ายของจักรพรรดิ"   (皇帝最後の挑戦)  |  |
| 35 | "นักเลงระเบิดจอมรุนแรง"   (過激な爆弾野郎)  |  |
| 36 | "การโจมตีโดยผายลม!!"   (オナラに直撃!!)  |  |
| 37 | "ฉันคือกัมมาจิน"   (拙者ガンマジン)  |  |
| 38 | "มาจินยุ่งยากใจ"   (魔神はつらいよ)  |  |
| 39 | "เจ้าชายสิ้นชืพในการดวลดาบ"   (皇子決闘に死す)  |  |
| 40 | "ปรากฏตัว! เจ้าหญิงปริศนา!"   (出現! 謎の姫!)  |  |
| 41 | "คู่รักแสนอันตราย!!"   (危険なふたり!!)  |  |
| 42 | "ฉากการประหารเหล่านักรบ!!"   (戦隊公開処刑!!)  |  |
| 43 | "ไพ่ตายคือการแปลงโฉมเจ็ดร่าง"   (切り札は七変化)  |  |
| 44 | "ผู้งดงามที่แข็งแกร่งที่สุดในโลก"   (地上最強の美女)  |  |

| 45 | "พินาศสิ้น!! ฐานทัพพลังมหัศจรรย์"   (壊滅!! 超力基地)  |  |
| 46 | "วันสุดท้ายของโลก!!"   (地球最期の日!!)  |  |
| 47 | "จงยืนหยัดส่องประกายฟื้นคืนกลับมา!!"   (立て輝け甦れ!!)  |  |
| 48 | "ความรักของเหล่าผู้กล้าทั้งหลาย"   (愛の勇者たち)  |  |
การออกอากาศ

ขบวนการพลังมหัศจรรย์ โอเรนเจอร์ ออกอากาศทุกวันศุกร์เวลา 17:30 น. - 17:55 น. ทางสถานีโทรทัศน์ทีวีอาซาฮิในประเทศญี่ปุ่น
ในประเทศไทยเคยออกอากาศทางสถานีโทรทัศน์สีกองทัพบกช่อง 7 โดยใช้ชื่อเรื่องว่า ขบวนการ โอเรนเจอร์ เมื่อช่วงปี พ.ศ. 2542 ออกอากาศทุกวันอาทิตย์ เวลา 07:20 น. และ ได้วางจำหน่ายรูปแบบวีดีโอและวีซีดี ผลิตโดยบริษัท วิดีโอสแควร์ จำกัด และ บริษัท อีวีเอส เอ็นเตอร์เทนเมนท์ จำกัด
ดูเพิ่ม

超力戦隊オーレンジャー เก็บถาวร 2021-02-13 ที่ เวย์แบ็กแมชชีน（スーパー戦隊ネット内の紹介記事）
DVD 超力戦隊オーレンジャー特集 เก็บถาวร 2008-03-04 ที่ เวย์แบ็กแมชชีน（東映ビデオ内にあるサイト）
หลวงปราโมทย์จรรยาวิภาช (ปราโมทย์ จันทวิมล)

| รองอำมาตย์เอก หลวงประโมทย์จรรยาวิภาช (ปราโมทย์ จันทวิมล) ม> ว.ม., ป.ช., ต.จ.ว. |
| --- | --- |
หลวงประโมทย์จรรยาวิภาช ณ ประเทศอังกฤษ เมื่อ พ.ศ. 2508
เกิด: ปราโมทย์ 23 มีนาคม พ.ศ. 2446 เมืองจันทบุรี ประเทศสยาม
เสียชีวิต: 21 พฤษภาคม พ.ศ. 2516 (70 ปี) กัวลาลัมเปอร์ ประเทศมาเลเซีย
สาเหตุเสียชีวิต: หัวใจวาย
สัญชาติ: ไทย
ศิษย์เก่า: โรงเรียนสวนกุหลาบวิทยาลัย
ปีปฏิบัติงาน: พ.ศ. 2463 – พ.ศ. 2516
นายจ้าง: ธนาคารไทยพาณิชย์
องค์การ: กระทรวงศึกษาธิการ
มีชื่อเสียงจาก: ผู้ที่มีความสำคัญต่อวงการศึกษาของไทย
คู่สมรส: ทัสนีย์ ประโมทย์จรรยาวิภาช
บุตร: 2 คน
บิดามารดา: เหม็ง จันทวิมล วรรณ จันทวิมล
ญาติ: อภัย จันทวิมล (น้องชาย)
ครอบครัว: จันทวิมล
รองอำมาตย์เอก หลวงประโมทย์จรรยาวิภาช นามเดิม ปราโมทย์ จันทวิมล (23 มีนาคม พ.ศ. 2446 – 21 พฤษภาคม พ.ศ. 2516) อดีตประธานกรรมการองค์การค้าของคุรุสภา ในราชการเคยดำรงตำแหน่งอธิบดีกรมอาชีวศึกษา และเคยทำงานที่ธนาคารไทยพาณิชย์ จนถึงเกษียณอายุ และเป็นพี่ชายของอภัย จันทวิมล อดีตปลัด, รัฐมนตรีช่วย และรัฐมนตรีว่าการกระทรวงศึกษาธิการ
ตำแหน่ง

อธิบดีกรมอาชีวศึกษา
ผู้อำนวยการสถานศึกษา
อาจารย์ใหญ่โรงเรียนมัธยมหอวัง (โรงเรียนหอวัง) คนที่ 4 พ.ศ. 2475 – พ.ศ. 2476
อาจารย์ใหญ่โรงเรียนเบญจมบพิตร (โรงเรียนมัธยมวัดเบญจมบพิตรในปัจจุบัน)  คนที่ 13 ระหว่าง พ.ศ. 2476 – พ.ศ. 2477
อาจารย์ใหญ่โรงเรียนยุพราชวิทยาลัย
ผู้อำนวยการ วิทยาลัยเทคนิค กรุงเทพฯ (มหาวิทยาลัยเทคโนโลยีราชมงคลกรุงเทพในปัจจุบัน) คนแรก ระหว่าง พ.ศ. 2495 – พ.ศ. 2496
ผลงาน

ท่านเป็นหนึ่งในคณะกรรมการวิทยาลัยวิชาการศึกษา  อันประกอบด้วย
หม่อมหลวงปิ่น  มาลากุล    ประธานกรรมการ
หลวงสวัสดิสารศาสตร์พุทธิ    กรรมการ
หลวงประโมทย์จรรยาวิภาช    กรรมการ
นายอภัย จันทวิมล     กรรมการ
นายวิทูร  ทิวทอง    กรรมการ
นายสนั่น  สุมิตร     กรรมการ
นายเยื้อ  วิชัยดิษฐ     กรรมการ
นายเชื้อ สาริมาน     กรรมการ
นายพร  ทองพูนศักดิ์     กรรมการ
นายรอง  ศยามานนท์     กรรมการ
หม่อมหลวงบุญเหลือ กุญชร    กรรมการ
นางสมัยสวาท  พงศ์ทัต    กรรมการ
นายสวัสดิ์  สิงหพงษ์     กรรมการ
นายสาโรช  บัวศรี     กรรมการและเลขานุการ
ในการประชุมคณะกรรมการวิทยาลัยวิชาการศึกษา ครั้งที่ 17 วันที่ 5 พฤศจิกายน 2496 เรื่องที่ 7 หม่อมหลวงปิ่น  มาลากุล  ประธานกรรมการกล่าวเปิดประชุม  และแถลงว่า เพื่อที่จะให้กิจการด้านฝึกหัดครูได้ขยายตัวกว้างขวางยิ่งขัน “โรงเรียนฝึกหัดครูชั้นสูง ณ ถนนประสานมิตร”เดิมจึงได้เปลี่ยนรูปมาเป็น “วิทยาลัยวิชาการศึกษา”  และกระทรวงศึกษาธิการได้ประกาศแต่งตั้งคณะกรรมการชุดใหม่ขึ้นบริหารงานให้เหมาะสมกับงานที่ขยายออกไป  และประธานกรรมการได้ถือโอกาสแสดงความยินดี ที่คณะกรรมการชุดใหม่จะได้ดำเนินงานอันสำคัญต่อไป
เครื่องราชอิสริยาภรณ์

พ.ศ. 2503 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2500 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2515 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2489 –  เหรียญจักรพรรดิมาลา (ร.จ.พ.)
แหล่งข้อมูลอื่น

เว็บไซต์โรงเรียนมัธยมวัดเบญจมบพิตร
เว็บไซต์ มหาวิทยาลัยเทคโนโลยีราชมงคลกรุงเทพ สาขาวิชาเทคโนโลยีเครื่องเรือน  เก็บถาวร 2016-03-05 ที่ เวย์แบ็กแมชชีน
วิทยาลัยวิชาการศึกษา หรือ มหาวิทยาลัยศรีนครินทรวิโรฒ
ความสัมพันธ์เซอร์เบีย–แอลจีเรีย

| --- | --- |


 แอลจีเรีย:  เซอร์เบีย
ประเทศเซอร์เบียกับประเทศแอลจีเรียรักษาความสัมพันธ์ทางการทูตที่สถาปนาขึ้นระหว่างสหพันธ์สาธารณรัฐสังคมนิยมยูโกสลาเวียกับแอลจีเรียใน ค.ศ. 1962 หลังจากที่แอลจีเรียเป็นเอกราช แอลจีเรียมีสถานทูตอยู่ในเบลเกรด ส่วนเซอร์เบียมีสถานทูตอยู่ในแอลเจียร์
ประวัติ

ในช่วง ค.ศ. 1916 ถึง 1919 มีการสร้างสุสานที่บรรจุร่างของทหารชาวเซิร์บ 324 นายใน Dély Ibrahim ชานกรุงแอลเจียร์ ในเวลานั้น เมืองชายฝั่งและหมู่บ้านหลายที่ในแอลจีเรียมีโรงพยาบาลทหารฝรั่งเศสหลายแห่ง ซึ่งทหารเซอร์เบียที่ได้รับบาดเจ็บและอ่อนล้ากำลังได้รับการรักษาอยู่ในนั้น
ดูเพิ่ม

ยูโกสลาเวียกับขบวนการไม่ฝักใฝ่ฝ่ายใด
ความสัมพันธ์ยูโกสลาเวีย–แอลจีเรีย
แหล่งข้อมูลอื่น

Serbian Ministry of Foreign Affairs about relations with Algeria เก็บถาวร 2011-05-19 ที่ เวย์แบ็กแมชชีน
Serbian Ministry of Foreign Affairs: direction of the Serbian embassy in Algiers
Serbian embassy in Algiers official website
Serbian Ministry of Foreign Affairs: direction of the Algeria embassy in Belgrade เก็บถาวร 2009-05-03 ที่ เวย์แบ็กแมชชีน
อี้จิง

| --- | --- |
หน้าปกของ อี้จิง ในสมัยราชวงศ์ซ่ง (ป. ค.ศ. 1100)
ชื่อเรื่องต้นฉบับ: 易 *lek 
ประเทศ: ราชวงศ์โจว (จีน)
ประเภท: การทำนาย, จักรวาลวิทยา
พิมพ์: ปลายศตวรรษที่ 9 ก่อนคริสตกาล
อี้จิง (จีน: 易經) คือวิชาที่ว่าด้วยการเปลี่ยนแปลง จากมีเป็นไม่มี ไม่มีเป็นมี บวกกลายเป็นลบ ลบกลายเป็นบวก จึงมีการแทนสิ่งเหล่านี้ด้วยเส้นเต็มและเส้นขาดสองแบบ เมื่อนำมารวมกันหกเส้นหรือฉักลักษณ์ (ฉักกะ = หก, ลักษณะ = รูปแบบ) เมื่อนำมาหาค่าความน่าจะเป็นก็จะได้รูปแบบการเปลี่ยนแปลงถึงหกสิบสี่แบบ จนกลายมาเป็นแม่แบบของวิชาฮวงจุ้ยหกสิบสี่ข่วยด้วยนั่นเอง ด้วยรูปแบบแห่งความจริง ของการเปลี่ยนแปลงหกสิบสี่แบบนี้เอง มันคือความจริงแท้ที่เดินคู่กับชีวิตคนเรา "อี้จิง" จึงสามารถชี้เส้นทางเดินที่ถูกต้องให้คนเราได้อย่างถูกต้องและแม่นยำ
หลักการ

หลักการอ่านของวิชาอี้จิงมีหลายแบบ แต่โดยหลักใหญ่คือ เราต้องหาวิธีผู่กว้าหรือการขึ้นรูปแบบของกว้า ซึ่งประกอบไปด้วยเส้นหกเส้นให้ได้เสียก่อน โดยการขึ้นกว้านี้ ไม่มีรูปแบบที่ตายตัว สามารถขึ้นได้ทั้งหมด ไม่ว่าจะเห็นคนเดินมาแล้ว เราก็ตีความหมายมาเป็นกว้า หรือการโยนเหรียญ แล้วนำมาขึ้นกว้า หรือการใช้วันเดือนปีและเวลาปัจจุบัน มาตั้งกว้า ก็ถูกต้องทั้งหมด ที่บอกว่าถูกต้องทั้งหมด เพราะการขึ้นกว้า จุดประสงค์เพื่อต้องการอ่านเรื่องราวที่เราต้องการ โดยผู้ถามต้องมีความสัมพันธ์กับเรื่องนั้นด้วย จึงจะสามารถทำให้การอ่านนั้นถูกต้องได้ หลักเบื้องต้นของการอ่านความหมายของ "อี้จิง" ต้องรู้ความหมายของข่วยเสียก่อน ซึ่งหากมีความรู้เกี่ยวกับฮวงจุ้ย อาจจะได้เปรียบในจุดนี้
กำเนิดอี้จิง

เมื่อครั้งบรรพกาล กษัตริย์อวี่ ประสบปัญหาอุทกภัย มีมังกรแบกภาพใบหนึ่งโผล่มาจากแม่น้ำฮวงโห (ภาพเหอถู) ตะพาบวิเศษก็คาบหนังสือเล่มหนึ่งขึ้นจากลำน้ำลั่วสุ่ย (ตำราลั่วซู) อวี่อาศัยภาพและตำรา ปรับเปลี่ยนขุนเขาทางน้ำแก้ปัญหาอุทกภัยทั้งเก้าแคว้นสำเร็จ หลังจากนั้น ก็อาศัยภาพเหอถูและความรู้จากการขจัดอุทกภัย เขียนตำราเหลียงซานขึ้นเป็นความหมายว่าเชื่อมต่อแม่น้ำภูเขา
เมื่อกษัตริย์อวี่เสียชีวิต บุตรชายคือเซี่ยฉี ก็ขึ้นเป็นกษัตริย์ราชวงศ์เซี่ย เทิดทูนตำราเหลียงซานเป็นคัมภีร์วิเศษ ใช้เสี่ยงทายทำนายโชคเคราะห์ต่อมา ซางทังล้มล้างราชวงศ์เซี่ย ก่อตั้งราชวงศ์ซางขึ้น ตำราเหลียงซานตกอยู่ในมือมหาเสนาบดีนามอีอิน ทำการปรับปรุ่งกลายเป็นตำรากุยฉัง หมายความว่าสรรพสิ่งของฟ้าดินล้วนเก็บซ่อนอยู่ภายใน ต่อมาใช้เป็นเครื่องมือทำนายโชคเคราะห์
ปลายราชวงศ์ซาง ติ้วอ๋องจับกุมจีซาง ไว้ในสถานที่เรียกว่าเซียงหลี่ จีซางเป็นคนชาญฉลาดระหว่างที่ถูกขังทำการศึกษาตำรากุยฉัง จนจัดทำตำราโจวอี้ ซึ่งอีกชื่อนึงคือ อี้จิง ครอบคลุมถึงความเปลี่ยนแปลงทั้งมวล สรุปแล้วตำราทั้งสามเล่มแม้มีชื่อผิดแผก แท้ที่จริงมีส่วนเกี่ยวเนื่องกัน
แหล่งข้อมูลอื่น

The texts of Confucianism, Part II: The Yî king (The Sacred books of China 16), translated by James Legge, 1882.
Yi Jing at the Chinese Text Project: original text and Legge's translation
บลาสเตอร์

อี-11 บลาสเตอร์ไรเฟิลของอุตสาหกรรมบลาสเทคที่ใช้โดยสตอร์มทรูปเปอร์
ความเชื่อและอาวุธโบราณไม่มีทางเทียบกับบลาสเตอร์ดีๆ ไม่ได้หรอก เจ้าหนู
บลาสเตอร์ เป็นเทคโนโลยีทางทหารอย่างหนึ่งในภาพยนตร์ นวนิยาย การ์ตูน หนังสือการ์ตูน เกม และสื่ออื่นๆ ของสตาร์ วอร์ส ในภาพยนตร์ บลาสเตอร์ได้ปรากฏตัวครั้งแรกในความหวังใหม่
บลาสเตอร์ (อังกฤษ: ภาษาอังกฤษ: blaster) หรือปืนเป็นอาวุธพิสัยไกลที่ยิงลำแสงพลังงานที่เรียกว่ากระสุนบลาสเตอร์ออกจากเซลล์พลังงานที่สามารถแทนที่ได้ มันเป็นอาวุธที่รู้จักกันไปทั่วกาแลกซี่ ลำแสงของบลาสเตอร์ประกอบด้วยอนุภาคของพลังงานสูงที่ถูกอัดแน่นและแสงเข้มข้นซึ่งสามารถสังหารหรือทำให้เป้าหมายเป็นอัมพาตได้ มันขึ้นอยู่กับการตั้งค่าของปืน บลาสเตอร์มีขนาดตั้งแต่ปืนพกไปจนถึงขนาดใหญ่และปืนใหญ่บลาสเตอร์ที่ติดตั้งบนยาวอวกาศ บางคนก็ใช้บลาสเตอร์เป็นตั้งแต่ยังเด็ก อนาคิน สกายวอล์คเกอร์เป็นเจ้าของปืนบลาสเตอร์ไอออนขนาดเล็กในตอนที่เขายังเด็ก เลอา ออร์กานาได้รับบลาสเตอร์ล่าสัตว์ในตอนที่เธอเป็นวัยรุ่น และเด็กๆ ชาวแมนดาลอเรียนจะได้รับบลาสเตอร์และการฝึกเมื่อพวกเขามีอายุย่างเข้าปีที่สิบสาม
ข้อมูลทางด้านเทคนิค

คำว่าบลาสเตอร์มักถูกใช้สลับกับคำว่าเลเซอร์ เพราะทั้งสองก็หมายถึงอาวุธที่ยิงลำแสงอนุภาคเช่นเดีวกัน อย่างไรก็ตาม เลเซอร์เป็นอาวุธที่เก่าแก่กว่าบลาสเตอร์ และบลาสเตอร์นั้นมีการยิงที่มีอัตราการรีชาร์จที่ดีกว่า ทำให้พวกมันสามารถสร้างอัตราการยิงที่สูงกว่าเลเซอร์ได้ ถึงแม้ว่าจะลดความแม่นยำและพิสัยลง
มีการโต้เถียงกันถึงขนาดของอาวุธที่สามารถเรียกได้ว่าเป็น"บลาสเตอร์" ตัวอย่างเช่น บลาสเตอร์มักเป็นที่รู้กันว่าเป็นอาวุธแบบถือได้เท่านั้น แต่ยานอวกาศก็มีปืนใหญ่บลาสเตอร์ซึ่งจัดอยู่ในประเภทเดียวกันเช่นกัน